Maksymilian Gierymski a fost fiul lui Iosif Gierymski, administrator al Spitalului Ujazdowski din Varșovia și al Julietei Kielichowskich. Studiile le începe la Liceul Real cu profil de matematică din Varșovia, cursuri pe care le termină în anul 1862, imediat înscriindu-se la Institutul Politehnic din Puławy. Concomitent, Maksymilian, ia lecții de pian, muzica fiind pasiunea vieții lui. La 17 ani participă la evenimentele Insurecției poloneze din ianuarie. În anul 1865 studiază la Școala de Desen din Varșovia. După doi ani, în 1867, câștigă o bursă de studii din partea guvernului, cu care urmează cursurile Academiei de Arte Frumoase München. Împreună cu alți pictori polonezi înființează așa numitul Grup de la München. El a devenit unul dintre cei mai importanți pictori ai școlii realiste din München. În anul 1872 revine pentru scurt timp în țară și se îndrăgostește de Pauline Tomaszewicz, din păcate o dragoste neîmpărtășită. Primește o medalie cu ocazia Expoziției Internaționale de la Berlin în anul 1872. Participă la expoziții internaționale la München (1869) și Viena (1873). Vizitează Roma în 1873 și devine membru al Academiei de Arte Frumoase din Berlin în 1874. Moare de tuberculoză la vârsta de 28 de ani.